Europa Regina

Europa Regina (iš lotynų k. „Karalienė Europa“) – geografinė Europos žemyno personifikacija, kuri buvo vaizduojama kai kuriuose viduramžių žemėlapiuose. Atvaizduojant Europą kaip moterį, žemėlapis būdavo orientuojamas Vakarų kryptimi į viršų. Karalienės galva sutapdavo su Ispanija, širdis – su Bohemija. Lietuva būdavo mantijos srityje ties kaire koja (žiūrovui – ties dešine).

Istorija

Europos žemyno žemėlapiai pradėti tapyti gana vėlai, apie XV a. Iki to laiko žemynas atskirai pieštas tik pavieniuose žemėlapiuose. Pirmasis, pavaizdavęs Europą moters figūra, buvo Johannes Putsch (1516–1542; poetas iš Tirolio), kurio žemėlapį atspausdino kalvinistas Christian Wechel.Queen Europe / Europa Regina. EuropaRegina.eu (tikrinta 2022-01-01). Vėliau personifikuotą Europą vaizdavo Heinrich Bünting, Sebastian Münster, Matthias Quad, Johann Bussemacher.Peter Meurer. Europa Regina. 16th century maps of Europe in the form of a queen. Open Edition Journals (tikrinta 2022-01-01). Kai kuriuose žemėlapiuose Europa vaizduota tipiška geografine kryptimi – Šiaure į viršų, t. y. karalienė būdavo horizontali.

Šaltiniai

Kategorija:Europa
Kategorija:Geografija